***ΣΥΝΕΡΓΑΣΙΑ & ΑΝΤΑΓΩΝΙΣΜΟΣ***

***Εννοιολογικές οριοθετήσεις***

**Γενικά : Η έννοια του *ανταγωνισμού* (όπως και αυτή της επίδοσης) παρουσιάζεται με πολλές σημασίες. Αυτό, ενδεχομένως, οφείλεται και στις συγχύσεις που προκαλεί η εκ περιτροπής χρήση των εννοιών – όρων *συναγωνισμός, διαγωνισμός, άμιλλα.***

**Κατά το συναγωνισμό :**

* **Οι συμμετέχοντες επιδιώκουν τον ίδιο στόχο ή επιθυμούν το ίδιο αντικείμενο.**
* **Η επιτυχία του στόχου από τον έναν εμποδίζει την επιτυχία του ίδιου στόχου από τον άλλον.**
* **Οι συμμετέχοντες καταβάλλουν ιδιαίτερη προσπάθεια για την επίτευξη του στόχου.**

**Κατά το συναγωνισμό : Ένα άτομο ή μία ομάδα προσπαθεί να επιτύχει υπεροχή σε σχέση με τον «αντίπαλο», καλύτερες πιθανότητες επίτευξης του στόχου σε σχέση με εκείνον.**

**Κατά τον ανταγωνισμό : Παράλληλα με την επίτευξη του στόχου επιδιώκεται και η ταπείνωση του αντιπάλου.**

**Κατά την άμιλλα : Πολλοί συμμετέχοντες μπορούν ταυτόχρονα να κινηθούν προς την επίτευξη του στόχου ενώ υπάρχει και το στοιχείο της μίμησης του παραδείγματος και των καλών επιδόσεων των άλλων.**

**Καταληκτικά : Στο σχολείο μπορούν να συναντηθούν όλες αυτές οι μορφές χωρίς να είμαστε σίγουροι για το ποιες από αυτές εμφανίζονται συχνότερα λόγω του ότι δεν μπορούμε εύκολα να ερμηνεύσουμε τη συμπεριφορά και τον τρόπο σκέψης των μαθητών.**

***ΑΝΤΑΓΩΝΙΣΜΟΣ***

* **Μπορεί να θεωρηθεί ως είδος σύγκρουσης κατά την οποία τα συγκρουόμενα μέρη τηρούν κανόνες και αρχές τις οποίες έχουν αποδεχτεί από την αρχή, ώστε να αποφευχθούν οι ακρότητες. Στο πλαίσιο αυτό εμφανίζονται και οι όροι *θεμιτός* και *αθέμιτος* ανταγωνισμός. Σε αυτήν τη βάση ο ανταγωνισμός προϋποθέτει μία μορφή αρχικής συνεργασίας.**
* **Τι συμβαίνει στο σχολείο ? Προωθείται η άμιλλα, ο συναγωνισμός, ο ανταγωνισμός ?**
* **Ο ανταγωνισμός ανάμεσα σε μαθητές παρουσιάζει τρία στοιχεία :**
* **Πρόθεση του μαθητή να κερδίσει απέναντι σε έναν ή περισσότερους**
* **Εμμονή του μαθητή σε αυτήν την πρόθεση**
* **Βίωση θετικών συναισθημάτων σε περίπτωση επίτευξης του στόχου**
* **Η συνεργασία προϋποθέτει τη συνειδητοποίηση από τους μαθητές ότι μπορούν να επιτευχθούν οι στόχοι διδασκαλίας και μάθησης όταν όλοι οι μαθητές της τάξης μπορούν να τους πετύχουν.**
* **Στο σχολείο όπως και στην κοινωνία εμφανίζονται όλες οι τάσεις και οι στάσεις ανταγωνισμού, συνεργασίας και ατομικής εργασίας. Ωστόσο, οι «ποσοστιαίες κατανομές» διαφοροποιούνται ανά κοινωνία ή λαό ή φύλο.**
* **Ο προβληματισμός έγκειται στο να μάθουν οι μαθητές πότε να συνεργάζονται, πότε να εργάζονται μόνοι τους και πότε να συναγωνίζονται.**
* **Πολλοί εκπαιδευτικοί καλλιεργούν σκόπιμα τον ανταγωνισμό ως κίνητρο μάθησης στηριζόμενοι σε πεποιθήσεις όπως :**
  + **Η κοινωνία είναι προσανατολισμένη στον ανταγωνισμό και η εκπαίδευση οφείλει να προετοιμάσει τους μαθητές. (?)**
  + **Η επιτυχία, η επαγγελματική άνοδος, οι φιλοδοξίες και οι επιδόσεις εξαρτώνται από τον ανταγωνισμό προς τους άλλους. (?)**
  + **Ο ανταγωνισμός χαλυβδώνει το χαρακτήρα και εξοπλίζει τη νεολαία για την αντιμετώπιση των δυσκολιών της ζωής (?)**
  + **Τα παιδιά και οι νέοι προτιμούν και επιδιώκουν καταστάσεις ανταγωνισμού. (?)**
  + **Ο ανταγωνισμός ενισχύει την αυτοπεποίθηση και το αυτοσυναίσθημα. (?)**
  + **Σε μερικές, ωστόσο, περιπτώσεις και κάτω από ορισμένες προϋποθέσεις ο ανταγωνισμός μπορεί να έχει θετικές συνέπειες :**
    - **Σε απλές δραστηριότητες εξάσκησης ή ταχύτητας**
    - **Σε δραστηριότητες που δεν είναι αγχογόνες (σκάκι, τάβλι)**
    - **Σε περιπτώσεις όπου δεν υπάρχουν κριτήρια σύμφωνα με τα οποία ο μαθητής μπορεί να αξιολογήσει τον εαυτό του**
    - **Σε περιπτώσεις όπου όλοι οι συμμετέχοντες έχουν πιθανότητες επιτυχίας**
    - **Σε περιπτώσεις όπου υπάρχουν και ισχύουν σαφείς κανόνες διαιτησίας ή κρίσης**
    - **Η συνεργασία μαθαίνεται. Σε τάξεις στις οποίες καλλιεργείται κλίμα ανταγωνιστικό οι μαθητές δε συνεργάζονται ακόμα και εάν οι περιστάσεις απαιτούν συνεργασία.**
    - **Η υπεροχή του ανταγωνισμού προκύπτει μόνο σε περιπτώσεις χαμηλότερων βαθμίδων γνωστικών δραστηριοτήτων (π.χ. αισθησιοκινητικές δεξιότητες, ταχύτητα απομνημόνευσης κτλ).**
    - **Σε περιπτώσεις πιο προηγμένων γνωστικών δραστηριοτήτων (κατανόηση, έμφαση, εφαρμογή, ανάλυση, σύνθεση, αξιολόγηση) οι συνθήκες συνεργασίας αποδεικνύονται πιο αποτελεσματικές.**
    - **Ο ανταγωνισμός ανάμεσα σε ομάδες ο οποίος απαιτεί συνεργασία των μελών τους έχει καλύτερα αποτελέσματα από τον ανταγωνισμό ανάμεσα σε άτομα, λόγω του ότι τονίζεται η συναισθηματική και κοινωνική πλευρά της μάθησης.**
    - **Από την άλλη πλευρά κάποια ερευνητικά δεδομένα δεν αφήνουν αμφιβολία ότι οι συνθήκες ανταγωνισμού οδηγούν σε υψηλό επίπεδο άγχους, ενώ η συνεργασία προκαλεί λιγότερο άγχος και δημιουργεί πιο ευχάριστο και δημιουργικό κλίμα μάθησης.**

***ΒΑΘΜΟΛΟΓΙΑ & ΑΝΤΑΓΩΝΙΣΜΟΣ***

* **Η βαθμολογία συντηρεί και υποθάλπει τον ανταγωνισμό μέσα στην τάξη. Οι συγκρίσεις δημιουργούν σχεδόν πάντα διάθεση ανταγωνισμού.**
* **Προβληματισμός – θεώρηση : η βαθμολογία στο σχολείο κατανέμει ένα αγαθό, τους βαθμούς. Κατά τον ίδιο τρόπο και η κοινωνία κατανέμει αγαθό, τις κοινωνικές θέσεις. Συνεπώς, οι μαθητές στο σχολείο με τις διαρκείς εμπειρίες ανταγωνισμού κοινωνικο-ποιούνται και αποδέχονται ότι ο ανταγωνισμός είναι ο πιο φυσικός τρόπος κατανομής σπάνιων αγαθών .**
* **ΩΣΤΌΣΟ : Είναι αποδεκτό ότι όπου υπάρχουν εξετάσεις και βαθμολογίες υπάρχει και ανταγωνισμός.**
* **ΟΜΩΣ : Ο εκπαιδευτικός :**
  + **Στο βαθμό κατά τον οποίο μπορεί, να αποφεύγει ανταγωνιστικές εκδηλώσεις.**
  + **Στο βαθμό κατά τον οποίο μπορεί, να διευρύνει την ποικιλία των ικανοτήτων τις οποίες απαιτούν οι ανταγωνιστικές εκδηλώσεις.**